Semblabla teoria, acceptabla entà periòdes istorics primitiui e pacifics, se s‟aplique ad aguestes tempestoses epòques dera vida des pòbles pendent es quaus apareishen ath còp e luten entre eri duèrsi poders presente er inconvenent de qué er istorian legitimista sajarà de provar qu‟era Convencion, eth Directòri e Bonaparte non èren senon violacions deth poder, tant qu‟eth republican e eth bonapartista sajaràn de demostrar qu‟eth vertadèr poder s‟estaue ena Convencion, o en Emperi, e que tot çò d‟aute supausaue ua violacion d‟aguesti poders.